આમ તો કામ મેળવવું થોડું મુશ્કેલ હતું. મધુબહેન જ્યાં રેહતા ત્યાં બાજુમાં જ દરજીની દુકાન હતી પણ મધુબહેનને વિશ્વાસ હતો કે ધીમે ધીમે કામ મળશે. તેમણે પોતાની આવડતનો પ્રચાર પણ કર્યો. ધીમે ધીમે ફાટેલાં કપડાંને સિલાઈ, થીગડું મારી આપવાનું કામ મળવા લાગ્યું. સાડીને ફોલ બિડીંગ કરવાનું કામ પણ હવે મળે છે. રોજના ૧૦૦ રૂપિયા જેવું મળી રહે છે. મધુબહેન કહે છે, ‘હાલ તો કામની સાથે સાથે ઘર પણ સચવાય છે. મારી મોટી દીકરી ભણવામાં ઠીક છે તેને સિલાઈ શીખવાડવી છે જેથી ભવિષ્યમાં અમે બંને મશીન પર કામ કરી શકીએ.’